da da la da da en sv da da da da da da da tr sv tr da de en da en da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da en en en en nb en da fr en da en en en da en en en en da da da da da da da da da da da da da da da da da da da da da sv da da da da da da da da da da da da da da da da da da da da nb en da da da da da da cs da da da en da en en da en en da da da da da ceb zh en de zh en da da da en da da en en da da da da da da da da da en da da da oc da da fi en zh ja zh da da da da da da
Calciumtilskud er forbundet med kræft og åreforkalkning
Oversigt over vitaminer, mineraler, omega-3, omega-6 og Q10
Vægttab der virker og holder i længden
Anti-aging med vitaminer og mineraler
Motion - vejen til bedre velvære
Calciumtilskud er forbundet med kræft og åreforkalkning
Vi ved alle, at calcium er godt for knoglerne, og mange tager tilskud for at forebygge knogleskørhed. Vi får også en del calcium gennem mejeriprodukter. Men for meget calcium gennem tilskud kan fordoble risikoen for at dø af kræft. Det fremgår af et nyt studie, som er publiceret i Annals of Internal Medicine. Tidligere studier afslører, at for meget calcium også øger risikoen for åreforkalkning samt inflammationer, som er den røde tråd i de fleste kroniske sygdomme. Det er samtidig vigtigt, at calcium er i balance med magnesium, så det meste calcium havner i knoglerne og ikke laver ravage i blodkarrene og andre celler, som bør være næsten calciumtomme.
Calcium er et livsvigtigt mineral, og de 99 % af kroppens beholdning er bundet i knoglerne og tænderne sammen med magnesium, fosfor og flere spormineraler. Den sidste ene procent af kroppens calciumbeholdning har betydning for mange andre livsvigtige funktioner. Herunder impulsledning i nerverne, muskelsammentrækning, hjertets pumpeevne og blodtryk. Ikke desto mindre bør celler i disse bløde væv være næsten calciumtomme, så de ikke overreagerer, forårsager inflammationer, oxidativ stress og celledød.
Oxidativ stress er en ubalance mellem frie radikaler og antioxidanter
Frie radikaler kommer fra forskellige miljøpåvirkninger og vores egen produktion
Ved oxidativ stress er der fare for, at de frie radikaler angriber vores celler, dna og kolesterol
For meget calcium gennem tilskud virker som et kræftfremkaldende giftstof
De fleste calciumtilskud indeholder også D-vitamin, som er nødvendig for optagelsen. Men hvis man tager mere end 1.000 mg calcium daglig øges risikoen for at dø af kræft. Det fremgår af et nyt studie fra Tufts University i Boston, USA. Der deltog 27.000 voksne amerikanere, og formålet med studiet var at se nærmere på forholdet mellem deltagernes kost, kosttilskud og dødsfald som følge kræft og hjertekarsygdomme.
I en opfølgning af studiet efter 12 år, fandt forskerne, at der blandt de deltagere, som tog mere end 1.000 mg calcium daglig, var 24 kræftrelaterede dødsfald. Blandt de deltagere, der ikke tog calciumtilskud, var der 12 kræftrelaterede dødsfald. Der var med andre ord dobbelt så mange der døde af kræft i den gruppe, som tog calciumtilskud.
Forskerne fandt desuden, at tilstrækkeligt indtag af magnesium og K-vitamin gennem kosten var forbundet med en lavere risiko for tidlig død. Forskerne fandt ikke denne sammenhæng i forbindelse med kosttilskud. Det skyldes med stor sandsynlighed, at de fleste kosttilskud med magnesium og K-vitamin er i en så dårlig kvalitet, at de ikke optages fra tyndtarmen. Med hensyn til magnesium, bør tilskuddet også indeholde organiske forbindelser, hvor der findes flere forskellige.
Forskerne indrømmer, at studiet har sine begrænsninger, da det forløb over relativ kort tid og var baseret på deltagernes egne oplysninger vedrørende kost og tilskud. Studiet er publiceret i Annals of Internal Medicine.
Ikke desto mindre er studiets resultater i tråd med tidligere forskning, der afslører, at calcium som monotilskud kan være meget sundhedsfarligt. Ja måske er den udbredte brug af calciumtilskud i vores del af verden en medvirkende årsag til, at vi har mere kræft og at kræftkurven ikke er knækket.
Større kalktilskud øger risikoen for åreforkalkning
Der er også en sammenhæng mellem calciumtilskud og risikoen for at udvikle åreforkalkning. Det fremgår blandt andet af et større randomiseret, kontrolleret studie, Women´s Health Initiative. Blandt de kvinder, der tog mere end 1.400 mg calcium daglig, var der flere dødsfald, som også var forårsaget af åreforkalkning og hjertekarsygdomme.
I et andet studie, Multi-Ethnic Study of Atherosclerosis (MESA), som foregik over ti år, så forskerne ligeledes nærmere på, hvordan calcium fra kost og tilskud kan øge risikoen for åreforkalkning.
Forskerne studerede 5.448 voksne mænd og kvinder (45-84 år), som ikke var diagnosticeret med åreforkalkning. Deltagernes indtag af calcium gennem kosten blev vurderet ud fra spørgeskemaer. Deltagernes indtag af calcium blev opdelt i fem grupper alt efter mængden, som var fra omkring 300 mg-2.100 mg daglig. Deltagernes grad af åreforkalkning blev målt ved forsøgets start og ti år senere hos 2.742 af deltagerne.
Forskerne fandt, at et højt indtag af calcium gennem kosten var forbundet med en lavere forekomst af åreforkalkning. Derimod fandt forskerne, at tilskud med calcium øgede risikoen for åreforkalkning. Derfor anbefaler forskerne bag dette studie også, at man primært får calcium fra kosten via kilder som grønsager, mandler, nødder, mejeriprodukter og fisk, som også indeholder andre næringsstoffer. Vand indeholder også calcium, især det ”hårde”. Suppeben, der har kogt i timevis, er en særlig god kilde med mange andre mineraler og sporstoffer.
Ifølge forskerne bag det nye studie kan for meget calcium fra tilskud medføre åreforkalkning og hjertekarsygdomme via flere mekanismer som inkluderer fedtstofskiftet, insulinfølsomhed, blodpropper og inflammationer.
I denne forbindelse er det også vigtigt at se nærmere på det vigtige samspil mellem calcium og magnesium, som mange forskere og sundhedsmyndigheder slet ikke er opmærksomme på.
Mange får alt for meget calcium gennem kosten og forskellige tilskud
Man bør nærlæse varedeklarationerne på diverse kosttilskud for at få et overblik over det totale calciumindtag
Man skal huske, at calcium bør være i balance med magnesium
Magnesiums interaktioner med calcium er afgørende for vores knogler og sundhed
Interaktioner mellem calcium og magnesium er fundamentalt for alle levende celler, og det nytter ikke, at betragte calcium isoleret i forbindelse med tilskud til knoglerne. For så risikerer man som allerede nævnt, at tilskuddet gør mere skade end gavn og i værste fald bliver livstruende.
Det viser sig nemlig, at magnesium sidder som en bolt i cellemembranernes calciumkanal. Her fungerer magnesium som en dørmand, der lukker det meste calcium ind i knogleceller, mens calciumkoncentrationen holdes meget lille i de bløde væv som nervevæv, muskelvæv, blodkar og indre organer.
Men hvis vi mangler magnesium, er der ingen sikkerhed for, at calcium lukkes ind i knoglecellerne. Det medfører ikke alene en større risiko for knogleskørhed. Det medfører også en større risiko for, at der lukkes for mange calciumioner ind i celler i de bløde væv. Overfloden af calciumioner virker som en tsunami, og de stresser cellerne, så de producerer en række proinflammatoriske cytokiner, der ikke mærkes direkte. Men der kan opstå en lav grad af kronisk inflammation samt oxidativ stress, som vi ser ved de fleste kroniske sygdomme inklusive kræft, åreforkalkning, diabetes 2, depression, ADHD, Alzheimers samt andre neurologiske sygdomme.
Hvis der strømmer for mange calciumioner ind i nervecellerne, kan det udløse en række ændringer i nervecellernes synapsekoblinger, som overstimulerer cellerne, så de går i krampe. Tilstanden kan også destruere mitokondrierne, som er cellernes energiproducerende kraftværker. Mange sygdomme, herunder kræft og visse neurologiske sygdomme, er også karakteriseret af defekte mitokondrier.
D-vitamin er afgørende for, at vi kan optage calcium
Calciumtilskud kan øge knogletætheden
Men undersøgelser afslører, at isolerede calciumtilskud ikke øger knoglestyrken
Det er knoglestyrken, som er mest afgørende for, at knoglerne ikke brækker under fald og andre påvirkninger.
Skal knoglestyrken øges, er der også brug for magnesium og K2-vitamin
Stærke knogler handler også om motion og sund levevis uden for mange calcium- og magnesiumtyve som sukker, slik, sodavand, coca cola og andre energidrikke
Den livsvigtige balance mellem calcium og magnesium i kost og tilskud
I Danmark er referenceindtag/RI for calcium sat til 800 mg. RI for magnesium er sat til 375 mg. Dette giver et forhold, der er tæt på 2:1. Men den danske kost, som indeholder mange mejeriprodukter og få grønsager, har nærmere et forhold mellem de to mineraler på 4:1, hvilket afspejler alt for meget calcium i forhold til magnesium.
Hvis der sideløbende tages isolerede calciumtilskud, bliver forholdet endnu mere skævt.
I lande som Japan er forholdet mellem calcium og magnesium i kosten tæt på 1:1. Det skyldes, at japanere ikke indtager mejeriprodukter og kun får omkring 400-500 mg calcium daglig. Til gengæld får japanere mere magnesium gennem grønsager. Med denne kost har japanere ikke alene færre tilfælde af knoglebrud som følge af knogleskørhed. Det er også en befolkning, der kan forvente en længere levetid, da de har færre tilfælde af kræft og åreforkalkning, som er de største dødsårsager.
Det store spørgsmål er derfor, om vi i virkeligheden har brug for mindre calcium og mere magnesium end de officielle anbefalinger til bevarelsen af det gode helbred og stærke knogler.
Det bør også understreges, at komælk fra naturens side er beregnet til kalve, og at alle andre pattedyr, lige fra spidsmusen til aben og blåhvalen, har stærke knogler uden at indtage mælk fra en anden art.
Summa summarum handler stærke knogler om meget andet end calcium, der lige som alt andet kan overdoseres og true vores helbred.
Fakta om forholdet mellem calcium/magnesium og tilskud
Forholdet bør i henhold til RI være omkring 2:1
Det indtagne forhold i nordisk kost er beregnet til 4:1
Forholdet i japansk kost er omkring 1:1
Mælk indeholder ni gange mere calcium end magnesium
Fast ost indeholder cirka 35 gange mere calcium end magnesium
For meget calcium hæmmer optagelse/udnyttelse af jern, zink og magnesium
For meget calcium øger risikoen for forstoppelse
For meget calcium kombineret med for lidt magnesium er meget sundhedsskadeligt
Man bør aldrig tage calciumtilskud uden magnesiumtilskud
Man kan godt tage magnesiumtilskud isoleret
Kvaliteten af tilskud er afgørende for, om de optages
Sundhedsmyndighederne fraråder calciumtilskud ved hypercalcæmi, ved nedsat nyrefunktion og tendens til nyresten
Fan Chen et al. Association Among Dietary Supplements Use, Nutrient Intake, and Mortality Among U.S. Adults. Annals of Internal Medicine 2019
Tufts University, Health Sciences Campus. Nutrients from food, not supplements, linked to lower risks of death, cancer. ScienceDaily 2019
Forrest H Nielsen. Magnesium deficiency and increased inflammation; current perspectives. J Inflamm Res 2018
Helen Sauil Case. Magnesium demper hyperaktivitet blant AD/HD-barn. Helsemagasinet Vitenskap og Fornuft. N1 2017
Fujita T, Fukase M. Comparison of osteoporosis and calcium intake between Japan and te United States. Procb Soc Exp Biol Med 1992
Travis Christoffersen. Når man snubler over sandheden. Ny behandling af kræft. Hovedland 2019
Se vand-glas testen her
Se forskellen på optagelighed
hvis du vil søge mere info om Magnesium
TIP! Se også de relaterede artikler
Fosfor er livsvigtigt og livsfarligt
Magnesium optimerer niveauet og effekten af D-vitamin
Zink forhindrer vækst at kræftceller
Ved solskoldning hjælper tilskud med D-vitamin mod hudskader
Udbredt mangel på vitaminer og mineraler hos ældre
Mere sol og D-vitamin kan forebygge blodpropper ved at reparere skader på kredsløbet
Hudpleje og flot teint kræver stærke antioxidanter og fedtsyrer hele livet
Mangel på magnesium gør D-vitamin ineffektivt
D-vitamin i større doser reducerer risiko for kræft
Mangel på D-vitamin medfører øget risiko for brystkræft
Yngre voksnes udbredte mangel på vitaminer og mineraler
D-vitamintilskud reducerer behovet for opioider hos palliative kræftpatienter
Forebyggelse af brystkræft kræver større mængder D-vitamin i blodet
Kroniske inflammationer er den største dødsårsag
Næringsfattig kost øger risikoen for kræft
Mangel på D-vitamin og overvægt øger risikoen for brystkræft
D-vitamins evne til at forebygge kræft og andre sygdomme afhænger af magnesium
Naturlige råd til at hæve testosteronniveauet
Kan tilskud med D-vitamin beskytte mod COVID-19 og andre infektioner?
Læs om immunforsvaret og hvordan immunforsvaret kan rustes med de vitaminer og mineraler, som det er svært at få nok af gennem den sunde kost
» Mangel på selen i jorden hænger sammen med livsfarlige reaktioner på COVID-19
» Nyhed: Intravenøs behandling med zink til COVID-19 patienter
» Kan tilskud med D-vitamin beskytte mod COVID-19 og andre infektioner?
» Krigen mod COVID-19 kræver fire vigtige næringsstoffer, som mange mangler
» Coronainfektion og nyt håb: C-vitamin til forebyggelse og intravenøs behandling ved livstruende komplikationer
» Mangel på selen øger risikoen for virusinfektioner og at de bliver farligere!
» Mangel på D-vitamin øger risikoen for virusinfektioner og tilstødende komplikationer
» Husk at få nok selen til immunforsvaret - hele livetHusk at få nok selen til immunforsvaret - hele livet
» Styrk immunforsvaret med C-vitamin
» D-vitamin forebygger influenza og luftvejsinfektioner
» Selen kan forebygge infektioner og kræft
- men forskere advarer om faldende indtag
» Zink modvirker infektioner, eksem og herpes
- og mangler er udbredt
metabolske forstyrrelser og insulinresistens
Sakset fra magasinet Helse
healthandscience.eu sætter fokus på den udbredte mangel på D-vitamin, som både kræver mere fokus i forebyggelse og behandling.
Klik her, og se alle artikler om D-vitamin
Kært barn har mange navne
Q10 optræder under så mange forskellige navne, at man nemt løber sur i det. Her er en oversigt over de to Q10-formers mange synonymer:
◊ Oxideret Q10  ◊ Normalt Q10 ◊ CoQ10 ◊ Q ◊ Ubikinon ◊ Ubiquinon ◊ Ubidecarenon
◊ Reduceret Q10 ◊ Aktivt Q10 ◊ CoQH ◊ Ubikinol ◊ Ubiquinol ◊ QH ◊ QH2 ◊ QX
Er der i grunden nogen forskel? Er ubiqinol bedre end ubiqinon?
Ubiquinon eller Ubiquinol spiller det i grunden nogen rolle?
Klik her og se...
et kort uddrag fra programmet Sundhedsmagasinet på DR1 om danskernes mangel på D-vitamin, og myndighedernes manglende vilje til at gøre noget ved problemet.
Tjek før du køber et Q10 produkt:
Optagelighed og dokumentation er nøglen
Undersøgelser har vist, at den bedste optagelighed opnås, når det aktive stof er opløst i en form for olie og indkapslet i bløde, lystætte (lys kan ødelægge Q10) gelatinekapsler. Mange præparater opfylder umiddelbart dette krav, uden at de nødvendigvis har samme høje optagelighed. Den eneste måde du kan sikre dig at produktet er virksomt med høj optagelighed og er et sikkert produkt er at kontakte producenten og bede om at få tilsendt dokumentation for:
- at produktets Q10-indhold ikke er i krystalform
Q10-råvaren består af krystaller som ikke optages nemt i kroppen. Derfor er det vigtigt at deres Q10 er omdannet til en homogen og letoptagelig form, der sikrer en høj optagelighed af Q10 i kroppen. Dvs Q10 er blandet med olie og de har teknikken og patenterede metode til at frigøre Q10-molekylerne fra krystal-formen.
- at deres Q10 er natur-identisk
Det vil sige, at Q10-molekylerne i produktet er helt identiske med den Q10 som kroppen selv fremstiller i en beskeden mængde. Kroppen skelner derfor ikke mellem produktets Q10 og kroppens egen produktion af Q10.
Ligeledes kan du undersøge om produktet også sælges som lægemiddel, da der stilles strenge krav til kvalitet og kontrol samt krav om de nødvendige optagelighedsstudier for at opnå lægemiddel-godkendelse.
Det er også af betydning om produktet er anvendt i forskning, da det kræver fremstilling under farmaceutisk kontrol efter lægemiddelforskrifter.
Vælg dit kosttilskud med omhu
Spørg efter produkter der er dansk produceret og som via forskning kan bevise optagelighed og dermed virkning, så er du sikker på
◊ at de aktive stoffer er tilstede i de rette mængder
◊ at de optages i kroppen
◊ at de virker efter hensigten
◊ at de er sikre at indtage
International Coenzyme Q10 Association
Toolmaster.dk - Hjemmesider, webshops & søgemaskineoptimering